"Deschidem două clinici în București, o investiție de 2,5 milioane de euro." Medsana, operatorul de servicii medicale private controlat de grupul Athens Medical Center din Grecia, a finalizat anul trecut cu afaceri mai mari cu circa 20%, până la 24 de milioane de lei, potrivit datelor preliminare, și preconizează pentru acest an un avans tot cu două cifre, potrivit oficialilor companiei.